Den 15 årige pige forlod søndag nat Aabybro Efterskole, og hun er ikke set siden. Derfor beder Nordjyllands Politi nu offentligheden om hjælp til at finde hende. - Familien og skolen har ledt efter hende mange steder, men der ingen spor, der viser, hvor hun er blevet af. Der er ingen grund til at tro, at hun er kommet til skade, eller der er sket hende andet alvorligt, siger vagtchef Karsten Højrup. Familien er dog meget bekymret, og Nordjyllands Politi efterlyser derfor pigen med foto og beder borgere, der har set hende, eller andre der ved noget om Minnies færden, om at ringe 114 og melde dette. Pigen kommer fra Als i Mariagerfjord kommune men går for tiden på efterskole i Aabybro. Hun beskrives som: 170 cm høj Kraftigt bygget Blå øjne Mellemblondt, krøllet hår Iført mørkeblå Lacoste-strikcardigan Mørke træningsbukser Sorte lak-sneakers Artiklen er opdateret torsdag klokken 11.00, da pigen er fundet i god behold.
Nordjyllands Politi beder offentligheden om hjælp til at finde 15-årig pige, der har været væk siden søndag.